钦定古今图书集成/方舆汇编/职方典/第1402卷 > 桂林府祠庙考 府志
## 钦定古今图书集成/方舆汇编/职方典/第1402卷 > 桂林府祠庙考 府志

本府。〈临桂县附郭。〉

风云雷雨山川坛　在府城东南，武胜门外，马王阁西。

社稷坛　按《通志》：“明洪武间立。”

郡厉坛　在府城北

旗纛庙　、“诸卫所俱建”

城隍庙　在府东隅。宋淳熙间，敕赐“嘉祐” 额。明弘治中重修。

唐帝庙　在城东尧山下。按开元二年，衡岳道士轩辕弥明有“祖龙开国尽遐荒，庙建唐尧镇此邦” 之句，则知秦世已置祠矣。宋淳熙二年，经略使张栻重修，又撰《谒庙记》：“溪交流兮谷幽，山作屏兮层丘。木偃蹇兮枝相樛，皇胡为兮于此留。蔼冠佩兮充庭，洁芳馨兮再陈。纯衣兮在御，东风吹兮物为春。皇之仁兮其天，四时序兮何言。出门兮四顾，渺宇宙兮茫然。” 宋石仲元诗：“仙驭何年适此游，山中风景妙难俦。几重云雾藏宫殿，万里烟霞照冕旒比屋有民蒙惠化，土阶无草不惊秋要知皇泽无穷处，请看前溪碧水流。” 按《通志》：宋淳熙二年，经略使张栻重修立《庙田碑记》：有田三百五十八亩，坐落灵川县白石潭，高建庄后，庙坏田荒。元皇庆间，宪副余琏修庙，清复田租。至明时，田复散没。

《皇清》无从考核，编入“灵川县春秋致祭”

虞帝庙　在虞山下。宋经略使张栻，元中书省平章也儿吉尼，明正统间参政朱纯皆重修。

关将军庙　按《通志》：“一在朝京门外榕树门上，一在城东。明巡按朱焫如以古田韦银豹越城隙处新建，以示镇压。”

伏波庙　在伏波山下，祀汉将军马援。明天顺闲重修。按《通志》：一在明王府北，然杂以土神，非其称也。

李卫公庙　按《通志》：“在城东七星山下，宋绍圣二年建，洪武初修。”

黑神庙　按《通志》：“在城内西，祀元广西行中书省平章政事也儿吉尼。”

陈崇仪庙　在府西。宋狄青征侬智高，责崇仪使陈曙斩之。桂人以死非其罪而祀之。

二贤祠　在宣城书院，祀张南轩、吕东莱。“三先生祠　” 在府学。宋淳熙二年，静江守臣张栻即学宫明伦堂之旁，立三先生祠，濂溪在东序，二程先生在西序。

诸葛武侯祠　在宝积山上。明成化间重修，旧在山巅，万历二十三年，郭宗磐移在山麓。裴中丞祠　在府城西訾家洲，祀唐桂州刺史裴行立。

庆元伯祠　在城南一里，弘治中建，祀孝穆皇太后父母。

东泉姚公祠　在宣城书院之左。明正德间，省城士夫军民人等请于巡抚监察御史曹珪，为提学副使姚镆建，后毁。今附入“二贤祠。”

俞公祠　在总兵府东，祀总兵俞大猷。

名宦祠　在府学戟门左。

乡贤祠　在府学戟门西。

兴安县

风云雷雨山川坛　在城外西北。

社稷坛　在城外西北

邑厉坛　在城外东北

城隍庙　在县西南

灵济庙　在县分水塘侧。按《通志》：“祀龙王暨伏波将军。”

灵泽庙　按《通志》：即海阳庙，湘、漓二水发源处。宋乾道间，桂州经略使范成大请封灵泽侯，每岁以九月九日祭。

灵川县

风云雷雨山川坛　在县南门外。

社稷坛　：在县北门外。

邑厉坛　在县西门外

城隍庙　在县北街

显震威德王庙　在县西峰山中。其神三：中曰雷祖，左曰盘古，右曰广福王。岁四月初三，八月十三日，乡民作佛事以祭之。广福王名当，里人，从诸葛武侯征牂牁蛮，溺水死，浮智慧江西出，乡人立庙祀之。常著屐坐石矶钓鱼有屐迹。五代马启南节度杜州时，神昼见，振金甲兜鍪，挥石大呼，声若雷，又为新其祠庙。宋崇宁间赐额“会宁。” 绍兴间，赐爵义宁侯，屡加英济广福王。世传盘古氏者已属荒唐，大抵盘瓠即盘氏。天地混沌，洚水为灾，乘盘系瓠得存遗类于万山之中者，即再造之种也。盘瓠疑为盘古。

阳朔县

风云雷雨山川坛　在县南城外一里。

社稷坛　在县西北

邑厉坛　在县西城外

城隍庙　在县南

广德庙　按《县志》，在都利山下。

应诚庙　在县东二十里。东人山之神也。广惠庙　按《县志》“在雄岐村” ，今废。

灵惠庙　按“县志” ，在县西都山魏村，今废。惠应五神庙　，按《县志》，在县东水源村。

神女祠　按《县志》，在云源山下。

茅公祠　。公名坤，抚江兵备使者，嘉靖三十一年亲征鬼子等巢有功，生民立祠以祀之。永宁州。

风云雷雨山川坛　在州北。

社稷坛　在州北

厉坛　在州北

国殇坛　：在州西门外。

城隍庙　在州西。万历六年，知州郑应龄建。三十三年，知州林裕阳重修。

关王庙　在州城内西南。万历四年，参将永三瑞建。

皇清康熙十一年，知州朱王造同参将周世亨《捐资》。

重建

灵王庙　按《县志》，“旧在州治西，万历五年知州郑应龄改迁南门外。”

龙王庙　在东门对河

俞公祠　：在关王庙前。总兵俞大猷以恢复古田有功。万历二十一年，知州庞尚龙建扁于其堂，曰“怀德惟宁。” 每岁春、秋二祭。

于忠王庙　按《通志》：“在州南门外，祀唐团练使于向，有传。宋咸淳间建。”

永福县

风云雷雨山川坛　旧在县南，洪武二年立，万历二十年，知县翟著迁于县东南之“甘泉亭。” “社稷坛　在县西城外，北向。洪武二年，县丞康孝良立。”

邑厉坛　在县西城外社稷坛之北。洪武二年，县丞康孝良立。

城隍庙　在县西

义门社　在县东关外。护国庙左，关帝祠右。邑人祷祀焉。

回龙社　在县西城外城隍庙后，祖师殿右。冨义社　在县西南三界祠右。状元王公祠　在县儒学右凤巢山下。祀宋王世则。正德间知县刘敔建。

涌珠庙　《府志》无。按《通志》：在县凤巢山顶，景泰四年建，祀宋李珙。

义宁县

风云雷雨山川坛　在县南城外。

社稷坛　：在县城南门外。

邑厉坛　在县城外西北。

城隍庙　在县南

全州

风云雷雨山川坛　在州西门城外三里。社稷坛　在州城北门外三里。

厉坛　在州城北三里

城隍庙　在州西北隅

二妃庙　在州城。汉初平元年建，唐元和间重修。按《通志》：“二妃，尧女，舜妻也。”

盘石庙　在州西，祀故州守王世行。

威信侯庙　侯柴姓，唐时守邢州，后从无量主人游，以感异立祠。宋隆兴元年，赐“显佑庙” 额。嘉定十年，封威信侯。庙在治西十六里大陂之阳。行祠在城西门外，岁有常祀。

东岳庙　在治北三里

令公庙　在城隍庙西

清源庙　在进贤坊东

关王庙　：在东岳庙前。

赵大夫庙　在城南三十五里。或云晋大夫赵宣子也。按范九皋《庙记》：“五代时有赵信者，河东人，为湘源令，因家焉。即所居立庙，祀其先祖，乡人以感应祀之。”

亭渡庙　在城北昇乡宜湘渡南。祀英布、韩信、彭越三像。

李将军庙　在治北六十五里。

中殿庙　在州北六十里山口，原建于白茅滩，肇自唐天祐，至宋天圣迁此。元延祐四年，清湘尹陆承直复建于旗鼓山。

唐相公庙　“晋天福二年建。” 相传梁唐时有唐相国者，溺舟三日，见梦于人，立庙江浒，有祷辄应。

三圣庙　宋嘉定间，郡守刘学裘建。

仰止庙　宋淳熙间，郡守施广文建。

王文思祠　按《县志》，在城西盘石之侧。

七先生祠　宋嘉定八年林岊建，以祀濂溪、明道、伊川、横渠、南轩、晦庵及州刺史柳开刺全州，有惠政。

东郊柳先生祠　在州，宋建，以祀柳开。

伍子胥祠　在州昇乡，宋绍兴间建。

忠孝祠　按《通志》：“在州湘山寺前，为御史曹学程、庠生曹正儒父子立。”

邓侯祠　在州昇乡，祀汉高密侯邓禹。

婆仙祠　按《县志》“在昇乡三都浮山岩之侧，孝妇也。”

灌阳县

“风云雷雨山川坛　” ：在西门城外。

社稷坛　：在北门城外。

邑厉坛　在县东城外

城隍庙　在县西

三皇庙　在县西

舜庙　在县西南五里华山上。

禹庙　在县南三里白鱼洞。

九龙圣水庙　在县西十五里。